stanford-oval/wikipedia huggingface dataset:
יבגני מלקין
קריירה בינלאומית

מלקין הופיע לראשונה במסגרת בינלאומית באליפות העולם לנוער ב-2003 שנערכה בירוסלאבל. הוא צבר 9 נקודות ב-6 משחקים וסייע לנבחרת הנוער של רוסיה לזכות במדליית הארד.
ב-2004 הופיע מלקין בשתי אליפויות עולם - אליפות העולם עד גיל 20, שם צבר 5 נקודות ב-6 משחקים ונכשל עם הנבחרת כולה בהשגת מדליה כלשהי, ושוב באליפות העולם לנוער, בה היה קפטן הנבחרת הרוסית, ועם 8 נקודות ב-6 משחקים סייע לה לזכות באליפות.
ב-2005 שיחק שוב עם הנבחרת עד גיל 20 באליפות העולם, והפגין את שיתוף הפעולה המוצלח שלו עם אלכסנדר אובצ'קין. השניים היו המבקיעים המרכזיים של רוסיה, שהגיעה עד משחק הגמר, נוצחה על ידי קנדה והסתפקה במדליית הכסף. בהמשך השנה הופיע לראשונה במדי הנבחרת הבוגרת באליפות העולם. הוא לא כבש שער, אולם מסר 4 אסיסטים, וזכה עם הנבחרת במדליית הארד.
ב-2006 היה לוח הזמנים הבינלאומי של מלקין צפוף במיוחד. הוא שיחק שוב באליפות העולם עד גיל 20 וסיים את הטורניר כ-MVP וכמבקיע המצטיין, אולם רוסיה שוב נוצחה במשחק הגמר על ידי קנדה, שאירחה את הטורניר. בהמשך השנה הופיע לראשונה באולימפיאדת החורף, כשהשתתף עם נבחרת רוסיה באולימפיאדת טורינו. הוא לא בלט, ורוסיה הובסה בחצי הגמר על ידי פינלנד ולאחר מכן גם במשחק על מדליית הארד על ידי צ'כיה. השנה הבינלאומית העמוסה הסתיימה בהופעה נוספת עם הנבחרת הבוגרת באליפות העולם, בה היה המבקיע המצטיין של הנבחרת עם 9 נקודות, אולם רוסיה נוצחה ברבע הגמר על ידי צ'כיה וסיימה חמישית בלבד.
באליפות העולם ב-2007, אליה הגיע מלקין כבר ככוכב NHL, קבע שיא אישי של 10 נקודות, אולם שוב נאלץ להסתפק במדליית ארד בלבד. הוא נבחר לשישיית הטורניר.
הופעתו הבאה של מלקין במדי הנבחרת הייתה באולימפיאדת ונקובר (2010). הוא הוביל את הנבחרת עם 3 שערים ו-3 אסיסטים ב-4 משחקים, אולם רוסיה נוצחה ברבע הגמר על ידי קנדה וסיימה שישית - המקום הגרוע ביותר של רוסיה באולימפיאדה אי פעם, כולל תקופת ברית המועצות וחבר המדינות. באליפות העולם באותה שנה השתפרו ביצועיו של מלקין, שכבש 5 שערים ב-5 משחקים וזכה במקום בשישיית הטורניר. גם ביצועיה של הנבחרת כולה השתפרו, והיא הגיעה עד משחק הגמר בו נוצחה על ידי צ'כיה.
אליפות העולם ב-2012 הייתה הטורניר הבינלאומי הטוב ביותר של מלקין. הוא סיים את הטורניר כמבקיע המצטיין של הטורניר עם 19 נקודות, מתוכן 11 שערים שהציבו אותו בראש טבלת מבקיעי השערים בהפרש גדול מכל מתחריו. הוא נבחר ל-MVP של האליפות, ועזר לרוסיה לזכות באליפות העולם תוך גילוי עליונות מוחלטת על יריבותיה, עם ניצחונות בכל עשרת משחקיה, חלקם גבוהים מאוד כולל 2:6 במשחק הגמר מול סלובקיה, בו הבקיע מלקין את השער השישי.
מלקין הרבה בפעילות בינלאומית במדי נבחרת רוסיה ב-2014. באולימפיאדת סוצ'י אכזב ביכולתו יחד עם הנבחרת כולה שסיימה ללא מדליה באולימפיאדה הביתית. בהמשך השנה שיחק שוב באליפות העולם, אליה הצטרף בשלב מאוחר לאחר הדחת הפינגווינס מפלייאוף ה-NHL. מלקין שיחק בארבעה משחקים בשלבים המכריעים, וזכה עם הנבחרת באליפות עולם נוספת. את אחד משני שעריו בטורניר כבש במשחק הגמר, בו הביסה רוסיה את פינלנד.
סטטיסטיקה בקריירת הבוגרים > בינלאומי (רשמיים בלבד)

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 2005 | רוסיה | אליפות העולם |  | 9 | 0 | 4 | 4 | 8 |
| 2006 | רוסיה | אליפות העולם | 5 | 7 | 3 | 6 | 9 | 6 |
| 2006 | רוסיה | אולימפיאדת טורינו | 4 | 7 | 2 | 4 | 6 | 31 |
| 2007 | רוסיה | אליפות העולם |  | 9 | 5 | 5 | 10 | 6 |
| 2010 | רוסיה | אולימפיאדת ונקובר | 6 | 4 | 3 | 3 | 6 | 0 |
| 2010 | רוסיה | אליפות העולם |  | 5 | 5 | 2 | 7 | 10 |
| 2012 | רוסיה | אליפות העולם |  | 10 | 11 | 8 | 19 | 4 |
| 2014 | רוסיה | אולימפיאדת סוצ'י | 5 | 5 | 1 | 2 | 3 | 2 |
| 2014 | רוסיה | אליפות העולם |  | 4 | 2 | 1 | 3 | 2 |
| סה"כ | סה"כ | סה"כ | סה"כ | 60 | 32 | 35 | 67 | 69 |
יבגני מלקין בתהלוכת האליפות של פיטסבורג פינגווינס ב-2009, בלוויית הוריו (משמאל). על הרכב מוצג גביע קון סמיית' בו זכה מלקין כ-MVP של הפלייאוף
מלקין במדי נבחרת רוסיה באולימפיאדת ונקובר (2010)
ארבל (מושב)

ערך זה עוסק במושב בגליל התחתון. אם התכוונתם ליישוב יהודי עתיק, ראו .
| --- | --- |
שלט בכניסה למושב ארבלשלט בכניסה למושב ארבל
מדינה: ישראל ישראל
מחוז: הצפון
מועצה אזורית: הגליל התחתון
גובה ממוצע: ‎47 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
מוצא המייסדים: אירופה
נתוני אוכלוסייה לפי הלמ"ס לסוף 2023
  - אוכלוסייה: 745 תושבים
 מפת מיקום  מפה דינמית   (למפת הגליל העליון מוגדלת) ארבל(למפת הגליל העליון רגילה) ארבל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ארבל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ארבל32°48′46″N 35°29′04″E﻿ / ﻿32.8126972520304°N 35.4844173395868°E﻿ / 32.8126972520304; 35.4844173395868  heמפת היישובים של מועצה אזורית הגליל התחתון (in English: Lower Galilee Regional Council) באדום - ארבל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

תצלום אוויר
אַרְבֵּל הוא מושב עובדים בגליל התחתון ליד הכנרת והעיר טבריה בבקעת ארבל. המושב משתייך לתנועת המושבים והוא חלק ממועצה אזורית הגליל התחתון. המקום נקרא כשם היישוב העתיק ארבל שחורבותיו, כולל בית כנסת יהודי, מצויות בקרבת שטחו של המושב.
היסטוריה

המושב הוקם בשנת 1949 כמושב שיתופי  המושב הוקם על ידי חיילים משוחררים של הבריגדה היהודית שהתארגנו בארגון להתיישבות 'ארגון החי"ל', התיישבו לאחר שחרורם בבית-גן ולאחר שהשתתפו במלחמת העצמאות יצאו לחפש מקום מתאים להקמת יישוב בגליל התחתון וכשהגיעו לאזור בקעת ארבל של היום, החליטו שזהו מקומם. המשפחות המיישבות הראשונות: אסטמן, סונדק, זוננברג, פוטצ'ניק, אביטל (רפופורט), שיח, בן דן, שצר (כיום שפי), ארנשטיין.
החיים היו לא פשוטים למתיישבים הראשונים. כוח העבודה היה מצומצם, האדמות היו זרועות סלעים, והתקציב שנתן להם הסוכנות היהודית היה דל. כשנה לאחר מכן בפברואר 1950 הצטרפו למושב השיתופי משפחות עולים מאיראן: חביב, ידגר, ענוים, סעידיאן (רון), והיישוב חווה התעוררות ופריחה. בתחילה, עת בנו את בתיהם, התנהלו יחד כקיבוץ עם מטבח מוסדי, חדר אוכל ומחסן בגדים משותף וגדלו עדר צאן מהגדולים בישראל. ביולי 1950 פקד את המושב אסון כאשר צריף בית הילדים נשרף וחמישה תינוקות נספו בשריפה.
ב־1959 היישוב הפך למושב עובדים. בפברואר 1965, במסגרת תוכנית של הסוכנות היהודית בשם "מן העיר אל הכפר", הצטרפו למושב שמונה משפחות חדשות. בשנת 1975 קלט המושב, בעידוד הסוכנות היהודית, מספר משפחות נוספות. בשנת 1979, הורחב שטחו של המושב, נבנתה הרחבה משקית בת כ-25 משקים בה נקלטו בני המושב הבוגרים וניבנו מבני ציבור חדשים.
בשנות השמונים של המאה העשרים חווה המושב משבר כלכלי, כחלק ממשבר המושבים הארצי. המושב נכנס להסדר ובעקבותיו חלו שינויים בהתנהלות הכלכלית של המושב ובוטלה הערבות ההדדית[דרוש מקור].
בעשור הראשון של המאה ה-21 הוקמה במושב ארבל הרחבה קהילתית.
אתרים ושירותים ביישוב

בתחומי המושב נמצא קבר ניתאי הארבלי וקבר דינה.
במושב פועלים ועד אגודה וועד מקומי. במושב קיימים מבני ציבור ובהם צרכניה, מרפאה, בית-עם, בית כנסת, מקווה, מועדון נוער ומרכז אומנות.
תעסוקה וחינוך

שלושה ספרים נכתבו על ידי שולמית זוננברג בהשראת ארבל ותושביו: האיכר מכפר פסגה, תמונות מכביש 90, כאילו לאביב יש ברירה. החקלאים במושב מגדלים מטעים (זיתים, אבוקדו, הדרים, שקדים, ליצ'י), גידולי שדה, צאן ובקר.
חינוך: במושב פועלת מערכת חינוך לגיל הרך ושני גני ילדים. ילדי המושב לומדים בבית הספר היסודי האזורי 'עלי גבעה' בגבעת אבני ובבית הספר התיכון החקלאי 'כדורי'. במושב פועלת תנועת הנוער 'התנועה החדשה '.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ארבל, דבר, 1 בנובמבר 1950
↑  חיים לנדוי, נוף ויישובים בגליל התחתון, על המשמר, 26 במרץ 1951
↑  4 תינוקות נשרפו חיים במושב ארבל, חרות, 23 ביולי 1950
נשרפו חיים 5 תינוקות, דבר, 23 ביולי 1950
↑  http://www.קברותצדיקים.com/נשים-צדקניות/צדיקות
| --- | --- |
בקרת זהויות :  NLI: 987007405711105171  VIAF: 42154921342063592142   WorldCat (עם VIAF): 42154921342063592142
אליסה אדוורדס

| --- | --- |

 לידה:  16 בינואר 1980 (בן 44) מסקיט (טקסס), ארצות הברית 
 שם לידה:  Justin Dwayne Lee Johnson 
 מדינה:  ארצות הברית 
 מקום מגורים:  מסקיט, טקסס, ארצות הברית
 השכלה:  תיכון ווסט מסקיט 
 עיסוק:  מלכת דראג, רקדן
 thealyssaedwards.com
 
ג'סטין דווין לי ג'ונסון (באנגלית: Justin Dwayne Lee Johnson; נולד ב-16 בינואר 1980), הידוע בשם הבמה אליסה אדוורדס (Alyssa Edwards), הוא מלכת דראג וכוריאוגרף אמריקאי.
זכה להכרה לאחר השתתפותו בעונה החמישית של "המרוץ לדראג של רו פול" (בו דורג במקום השישי) ובעונה השנייה של "המירוץ לדראג: אולסטארס" (בו דורג במקום החמישי). התוכנית הדוקומנטרית "Dancing Queen", שעלתה לנטפליקס באוקטובר 2018, התמקדה בדמותו.
קריירה

את שם הדראג שלו לקח ג'ונסון מאליסה מילאנו ומאם הדראג שלו לייקן אדוורדס. אליסה היא חלק ממשפחת הדראג "האוס אוף אדוורדס" ומהווה בעצמה אם דראג למשתתפות אחרות ב"המרוץ לדראג של רו פול", בהן שאנג'לה, לגנג'ה אסטרנג'ה, ג'יה גאן ופלסטיק טיארה, ממלכות הדראג המפורסמות בעולם.
ב-2010, זכתה אליסה אדוורדס בתואר "מיס גיי אמריקה" אך הוא נלקח ממנה בשל קונפליקטים עסקיים עם הארגון שמעניק את הפרס.
בנובמבר 2012, ערוץ לוגו הכריז שאדוורדס היא אחת מהמשתתפות בעונה החמישית של תוכנית המציאות "המרוץ לדראג של רו פול". משתתפת נוספת בעונה זו הייתה קוקו מנטריז, אשר קיבלה את התואר "מיס גיי אמריקה" לאחר שזה נלקח מאדוורדס. היא ניצחה באתגר אחד, הודחה לבסוף בפרק 9, וסיימה במקום השישי כאחת מחביבות הקהל הבולטות של העונה.
אליסה אדוורדס ידועה גם בסדרת הרשת "הסוד של אליסה" (באנגלית: "Alyssa's Secret") שבה היא מדברת על נושאים שונים ומזמינה אורחים שונים, בהם מלכות דראג, אמנים ועוד.
ב-2016 פורסם כי אדוורדס היא אחת מעשר המתמודדות בעונה השנייה של "המרוץ לדראג: אולסטארס". היא ניצחה את אתגר מחזמר הנשים המפורסמות בהיסטוריה ("Herstory of the world") כאשר גילמה את אנני אוקלי. היא הודחה בפרק הבא, אך חזרה לתחרות יחד עם טטיאנה פרק לאחר מכן לאחר שניצחה יחד באתגר סטנד-אפ זוגי עם אלסקה. אדוורדס הודחה סופית שני פרקים לאחר חזרתה וסיימה במקום החמישי.
אליסה אדוורדס השתתפה בסרטים "הוריקן ביאנקה 1" ו"הוריקן ביאנקה 2: מרוסיה בשנאה" בכיכובה של מנצחת העונה השישית של "המרוץ לדראג של רו פול", ביאנקה דל ריו.
ג'ונסון מפעיל בטקסס מועדון ריקוד שהוא המרכז של הסדרה הדוקומנטרית "Dancing Queen" שמופקת בין היתר על ידי רופול ועלתה ב-5 באוקטובר 2018 לנטפליקס.
הערות שוליים

1 2  Suspended Contestant and Affiliate Registry, ‏2015-02-24
1 2  Desk, TV News. "Drag Superstar Alyssa Edwards to Star in Docu-Series DANCING QUEEN on Netflix" (באנגלית). נבדק ב-2018-08-31.
↑  "RuPaul's Drag Race Season 5 Contestants Announced". PEOPLE.com (באנגלית). נבדק ב-2018-08-31.
↑  "Coco Montrese is crowned Miss Gay America 2010 - Watermark Online". Watermark Online (באנגלית אמריקאית). 2010-03-03. נבדק ב-2018-08-31.
↑  "Great Musical Moments In Reality TV: RuPaul's "Can I Get An Amen"" (באנגלית אמריקאית). נבדק ב-2018-08-31.
↑  Alyssa’s Secret, worldofwonder.net (באנגלית)
↑  "Logo Announces Contestants For "RuPaul's All Star Drag Race" Season 2". LOGO News. נבדק ב-2018-08-31.
| --- | --- |
בקרת זהויות :  MusicBrainz: a2784b78-d215-4086-a1b2-49cb43573e25
עשקוץ השיטים

| עשקוץ השיטים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: Pyralidae
סוג:: עשקוץ
מין:: עשקוץ השיטים
שם מדעי
 Trachypteryx acanthotecta ‏רבל, 1927

עשקוץ השיטים (שם מדעי: Trachypteryx acanthotecta) הוא עש השייך לסדרת הפרפראים.
בית הגידול של העשקוץ הוא השיטה הסלילנית, המצויה בערבה, בנגב ובסיני.
זחל העשקוץ הוא חסר צבע ובעל מטווה הנראה כקוץ של עץ השיטה. הזחל ניזון מגבעוליו ומעליו של השיטה עד שהוא מתמקם ומתגלם (הופך לגולם). העשקוץ הבוגר הוא בעל צבע ורוד עם פסים חומים ולבנים.
דב איסר הכהן קוק

| --- | --- |
הרב דב קוק
הרב דב קוק
 לידה:  7 בספטמבר 1956 (בן 68) ב' בתשרי תשי"ז ישראל 
 מדינה:  ישראל 
 השכלה:  ישיבת פוניבז' 
 מקום מגורים:  טבריה 
 מקום פעילות:  טבריה
 השתייכות:  חרדים ליטאים 
 תחומי עיסוק:  קבלה
 בן או בת זוג:  לאה קוק (רבנית) 
 אב:  נחום קוק 
 
הרב דב איסר הכהן קוק (נולד בב' בתשרי ה'תשי"ז, 7 בספטמבר 1956)  הוא מקובל ישראלי המתגורר בטבריה. חיבר למעלה ממאתיים ספרים בתורת הנגלה והנסתר.
ביוגרפיה

נולד לשושנה ולרב נחום קוק, אביו היה מרבני העיר רמת גן וסבו הוא הרב רפאל קוק, שהיה רבה של טבריה.
למד בישיבת קול תורה ובישיבת פוניבז', שם התקרב למשגיח רבי יחזקאל לווינשטיין ועמד בקשר אף עם ראש הישיבה הרב אלעזר מנחם שך. הוא למד את התלמוד בבלי כולו בחברותא עם בן דודו הרב חיים קוק שלמד גם הוא בישיבה, ולאחר נישואיו החל בלימוד קבלה. בשנות השמונים עבר הרב דב קוק לטבריה. הוא מתגורר בדירה שהייתה של סבו ולומד בבית המדרש הצמוד ששימש גם הוא את הסב. סביבו התקבצו תלמידים, רובם בעלי תשובה. אף שהוא אשכנזי-ליטאי, הוא מתפלל בנוסח עדות המזרח ובהגייה ספרדית. שיטתו משלבת את תורות הרמח"ל, תנועת המוסר והתניא. בחלק מהתפילות הוא משלב כלי נגינה והקדיש נאמר גם הוא בניגון. הרב קוק נוהג לשמש כשליח ציבור בחזרת הש"ץ.
אשתו היא הרבנית הדרשנית לאה קוק, בתו של הרב יצחק זילברשטיין, העומדת במרכז הסרט התיעודי "התיקון". בנם הבכור נשוי לבתו של הרב יוסף אפרתי.
סגנון חייו של הרב קוק סגפני. הוא עטוף בכמה טליתות-קטן, לובש בשבתות בגדי לבן, וסדר יומו כולל שעות רבות של תפילות ולימוד. עיקר לימודו עוסק בסוגיות התלמוד, אולם הוא מקדיש שעות רבות גם ללימוד קבלה.
חבר הכנסת אורי מקלב שלמד איתו בחברותא בישיבת קול תורה לצעירים ובהמשך בישיבת פוניבז' סיפר שהיה שומר לרב אוכל בחדר האוכל, ופעם אחת שם לב שהוא הולך לחדרו ומביא איתו בקבוק, לאחר מעקב התברר לו שהבקבוק הכיל חומץ, אותו היה שופך על האוכל בכדי לא להנות ממנו.
חיבר למעלה ממאתים ספרים על התורה, על הש"ס ועל התפילה. בשנת ה'תשע"ט הוקם מכון "שפתי כהן" המוציא לאור את כתביו.
בעקבות טענות על בעיות בגיטין שערך, פסק בית הדין הרבני האזורי בטבריה כי אסור לו לערוך גיטין, וכי "מי שערך גט אצל הרב קוק צריך להגיע לבית הדין הרבני טבריה לצורך הסדרת הגט מחדש". הרב קוק קיבל את פסק בית הדין והודיע שקיבל על עצמו לא לסדר גיטין.
הרב קוק הוא מתומכי הארגון החרדי "אגודת קדושת ציון" העוסק בפעילות חינוכית והסברתית בענייני ארץ ישראל בחברה החרדית.
בשנת 2006 עלה להר הבית. בחודש אב תשפ"ד פסק הרב שמצוה לעלות בזמננו להר הבית, מאוחר יותר כתב מכתב שאינו פוסק הלכה למעשה נגד גדולי הדור, אך המשיך לתמוך בישיבת הר הבית וברב אלישע וולפסון שעולים להר הבית, וכן דן עם הרב וולפסון בסוגיות הלכתיות לגבי עלייה להר הבית בזמן הזה.
מספריו

אבא חלקיה בסוגיות הש"ס
אבא אומנא בפסוקי התורה
אביי עניינים בש"ס
אוהל תורה על פרשיות השבוע
אוריאל עניינים
אילנא דחיי בפסוקי התורה
אם למסורת במסורת הש"ס
אעירה שחר עניינים בש"ס
ארץ הצבי עניינים בש"ס
ארץ החיים לפי סדר הפרשיות-הערות כלליות
באר לחי עניינים בש"ס
בארה של מרים לפי סדר הפרשיות
באר חפרוה שרים
בין הפרקים עניינים בש"ס
ברומו של עולם עיונים בתפילה
בר נפחא בפסוקי התורה
דרכי נעם בסוגיות הש"ס
דרכיה דרכי נעם בפסוקי התורה
הארות בפסוקי התורה
הגדה של פסח - שפתי כהן, מכון "שפתי כהן", בהוצאת מקרא הוצאה לאור תש"פ
הערות בסוגיות הש"ס
השמיעיני את קולך בפסוקי התורה
התאנה חנטה פגיה בפסוקי התורה
ואני תפילה עיונים
וזאת הברכה בפסוקי התורה
וחי בהם בסוגיות הש"ס
וטהר הכהן על מסכת מקואות
ויברך דוד עניינים והערות בש"ס
ויזרע יצחק בפסוקי התורה
ויפגע במקום ענייני תפילה ומחשבה
ויצא יצחק לשוח ענייני עבודת הלב
ומשם עתידין להיגאל בפסוקי התורה
זרע הארץ
חוט של חסד על סדר הפרשיות
חזון נחום בפסוקי התורה
טור יהלם
טובה ראייתה בפסוקי התורה
כי לעולם חסדו בסוגיות הש"ס
כרם שלמה עניינים בש"ס
כתיבה תמה ענייני סת"ם
כתנות אור על סדר פרשיות התורה ולקט עיונים באגדתא
לבנת הספיר על סדר פרשיות התורה
לוית חן על התורה
לכו לחמו בלחמי על עניינים בש"ס
לקיחה תמה
לשמוע בקול דברו עניינים בש"ס
מבין השיטין של תורה על התורה (2 חלקים)
מטה לוי: בפסוקי התורה
מי מרום בסוגיות הש"ס
מילי דברכות-מילי דאבות עניינים בש"ס
מימי קדם בפסוקי התורה
מים נאמנים לפי סדר הפרשיות (דרושים)
מכניסי שבת בטבריה בפסוקי התורה
ממדבר מתנה עניינים בש"ס
מנחת קדש בפסוקי התורה
מעין חיים בפסוקי התורה
מקרא קודש בפסוקי התורה
משקה ישראל בענייני יו"ד החמורים
ניצוצין בפסוקי התורה
ניצוצות בפסוקים שבתורה
ניצני תורה עניינים בש"ס
נפש יששכר בפסוקי התורה
סימנא מילתא בפסוקי התורה
סימן טוב בסוגיות הש"ס
סימני טהרה נדה
עד שהמלך במסיבו בפסוקי התורה
עוטר ישראל בתפארה בפסוקי התורה
עורי צפון בפסוקי התורה
ענייני שבת
פה סח ענייני פסח ועל סדר הפרשיות
פיסוק טעמים שבמקרא
פיסוק מקראות שבתורה
פרח מטה אהרן בפסוקי התורה
פרסומי ניסא ענייני חנוכה ופורים
פתוחי חותם עה"ת ומסכת חלה
פרשה סדורה הערות ודיוקים בלשונות חז"ל ומדרשיהם
צבי קדש הערות בלשונות חז"ל ומדרשיהם
ציצית הכסת: חבש פאר
קובץ על יד עניינים בש"ס
קובץ עניינים בש"ס
קול התור עניינים בש"ס
קול צופיך בפסוקי התורה
קול תודה בפסוקי התורה
קול תורה עניינים בש"ס
רמון פרץ בסוגיות הש"ס
רני ושמחי בפסוקי התורה
שבח לבני אהרן בסוגיות הש"ס
שביתת קדש: עניינים שונים בהלכות שבת
שופר תרועה
שי למורא עניינים בשס
שיחות בענייני חג השבועות
שיחות הרב דב קוק
שיר חדש לפי סדר הפרשיות
שלום יוסף לפי סדר הפרשיות
שם עולם באגדות הש"ס
שמן למאור עניינים בש"ס
שמרה זאת לעולם בפסוקי התורה
שניאור לפי סדר הפרשיות
שער שמעון ענייני תפלה
תוספת יום טוב על מסכת ביצה
תורה אור על התורה (2 חלקים)
תשורת חן כמה הלכות ודברי מוסר בפשט הפסוקים
הערות שוליים

↑   חה"כ ר' אורי מקלב מספר על הרב דב קוק כשלמדו יחדיו בצעירותם בישיבת קול תורה, סרטון בערוץ "דוד שדה", באתר יוטיוב (אורך: 2:58), 5 באפריל 2021
↑  חיים נחתומי, הרב דב קוק לא יערוך גיטין, אתר דתילי, 8 ביולי 2007 אוחזר מארכיון האינטרנט
↑   דברי קדשו של הגאון הכהן הצדיק רבי דב קוק שליט"א, סרטון בערוץ "קדושת ציון - Kedushas Tzion", באתר יוטיוב (אורך: 04:10)
↑  נדב שרגאי, לראשונה: רב חרדי עלה בפומבי להר הבית, באתר הארץ, 8 ביולי 2008
↑  שילֹה פריד, רב חרדי מוכר מהצפון: "מצווה לעלות להר הבית", באתר ynet, 16 באוגוסט 2024
↑  המקובל רבי דב קוק מבהיר: "אסור לעלות להר הבית", באתר www.tv2000.co.il, ‏2024-09-03
↑  יְשִׁיבַת הַר הַבַּיִת | Yeshivat Har Habayit (2024-12-30), הרב אלישע וולפסון אצל הגאון הרב דב קוק שליט"א מדברים בסוגיות השתחוויה בהר הבית וקדושת המקדש בימינו, נבדק ב-2024-12-30
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
| --- | --- |
בקרת זהויות :  NLI: 987007310442705171  ISNI: 0000 0000 4818 9309  LCCN: no2006092935  VIAF: 14530777   WorldCat (עם VIAF): 14530777 
הרב דב קוק בתפילת ערבית של מוצאי שבת
האיש שבקיר (שיר)

| --- | --- |
עטיפת אלבום האוסף "האיש שבקיר"
עטיפת אלבום האוסף "האיש שבקיר"
 שיר בביצוע שמשון בר-נוי
 יצא לאור:  1955
 סוגה:  זמר עברי
 שפה:  עברית
 כתיבה:  יהודה פרדיס
 לחן:  מאיר הרניק
"האיש שבקיר" הוא שיר מאת יהודה פרדיס שהלחין מאיר הרניק ונודע בביצועו של שמשון בר-נוי.
בשנת 1955 ערך יהודה פרדיס תסכיתים של מדע בדיוני ב"קול ישראל". את השיר "האיש שבקיר" כתב בהשראת סיפור צרפתי קצר, "חוצה הקירות" (Le Passe-muraille), מאת הסופר הצרפתי מרסל איימה, שעובד לתסכית ב"קול ישראל". גיבור הסיפור, פקיד רישום ממושקף בעשור החמישי לחייו שגילה ערב אחד שהוא מסוגל לעבור דרך קירות הבתים. הוא ניצל את המצב לטובתו - למעשי שוד ולפרשיית אהבים, עד שיום אחד נשאר תקוע בתוך קיר. פרדיס כתב את השיר בשתי דקות, וזימן את חבר הילדות שלו מאיר הרניק להלחנת הפזמון. במהרה זכה השיר לפופולריות בביצועו של שמשון בר-נוי.
פרדיס פרסם את השיר כשהוא מסתתר מאחורי שם עט (אילנה טל - שמות גיסתו ואחייניתו). זהו שיר מחאה כנגד "שלטון החושך" הבן-גוריוני של ראשית ואמצע שנות ה-50, כאשר ראשי מנגנוני הביטחון עשו כרצונם בהיעדר פיקוח.
אלבום הבכורה של ברי סחרוף, "הכל או כלום" (1991), כולל גרסת כיסוי לשיר. ביצועים נוספים לשיר הם של אורלי זילברשץ בנאי באלבום "הקברט של מירנדה", ושל מרסדס בנד במיזם "צו השעה" בשנת 2020. ב-2024 הקליט זאב טנא גרסה של השיר שמוקדשת לחטופים בעזה בה הוא שר על "האיש שבפיר".
ב-1981 פרסם אריה קרישק רומן פוליטי בשם זה, בהשראת פרשת התאבדות השר אברהם עופר. ב-2018 יצא סרט "האיש שבקיר" בבימויו של יבגני רומן. בסרט מושמע שירו של יהודה פרדיס והעלילה מבוססת על השיר.
הערות שוליים

↑  ניר יבלונקה, מי מכיר את האיש שבקיר? חוצה הקירות מאת מרסל אמה, באתר פריז וצרפת דרך העדשה, ‏25 באוקטובר 2021
↑   שמשון בר נוי - מי מכיר את האיש שבקיר, סרטון בערוץ "OldIsraeliSongs משירי ארץ ישראל הישנה והטובה", באתר יוטיוב (אורך: 03:02)
↑  האיש שבקיר, באתר הספריה הלאומית (ארכיון)
↑  אלי אלון, מת העיתונאי והסופר יהודה פרדיס, באתר News1 מחלקה ראשונה, ‏30 באפריל 2023 (ארכיון)
↑   ברי סחרוף - האיש שבקיר, סרטון בערוץ "ברי סחרוף", באתר יוטיוב (אורך: 03:13)
↑   מרסדס בנד - האיש שבקיר, סרטון בערוץ "צו השעה", באתר יוטיוב (אורך: 03:23)
↑   האיש שבפיר, סרטון בערוץ "Zeev Tene", באתר יוטיוב (אורך: 03:29)
קולג' טרה סנטה

| --- | --- |

 מידע כללי
 סוג:  מנזר 
 על שם:  ארץ הקודש 
 כתובת:  רח' קרן היסוד 2 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ? – העשור של 1920
 תאריך פתיחה רשמי:  שנות ה־20 של המאה ה־20 
 אדריכל:  אנטוניו ברלוצי 
 סגנון אדריכלי:  אדריכלות נאו-קלאסית 
 
 קואורדינטות:  31°46′29″N 35°13′04″E﻿ / ﻿31.77473611°N 35.21785556°E﻿ / 31.77473611; 35.21785556
 אתר רשמי
  (למפת ירושלים מוגדלת) קולג' טרה סנטה(למפת ירושלים רגילה) קולג' טרה סנטה(למפת הרי ירושלים רגילה) קולג' טרה סנטה(למפת הרי ירושלים מוגדלת) קולג' טרה סנטה
 
רודי ויסנשטין, מראה המבנה, 1950
קולג' טרה סנטה (בלטינית: Terra Sancta; באיטלקית: Terra Santa, "ארץ הקודש") הוא מתחם בלב ירושלים, בפינת הרחובות בן מימון וקרן היסוד אל מול כיכר צרפת, המשתרע על-פני שטח של 11 דונם. עיקר פרסומו נובע מכך ששימש כמשכנה הזמני של האוניברסיטה העברית.
היסטוריה

הבניין נבנה בשנים 1924–1927 עבור אגודת סן-פאולו ממילאנו על-פי התכנון של האדריכל האיטלקי אנטוניו ברלוצי. המבנה הוקם בסגנון נאו-קלאסי עם השפעות של הרנסאנס האיטלקי, ועל ראשו ניצב פסל המדונינה (המדונה הקטנה) של מילאנו. בשנת 1928 נערך טקס הסרת הלוט מהפסל במעמד יורש העצר האיטלקי, הנסיך אומברטו השני, ושנה לאחר מכן, ב-1929, נקלעה האגודה לקשיים כלכליים, והמבנה הועבר לידי הפרנציסקנים. הבניין הורחב בשנות ה-30, ובשנות ה-50 נוספו מספר צריפים בחצר הבניין.
בראשית דרכו יועד המבנה על ידי הכנסייה הפרנציסקנית לשמש מרכז לפעילות חברתית-ספורטיבית. לאחר פתיחת המרכז המתחרה ימק"א, הוסב לקולג' (בית ספר יסודי ותיכון לבנים). בית הספר נחשב לאחד הטובים בירושלים, ולמדו בו מלבד נוצרים גם מוסלמים ויהודים שהוריהם חשקו בחינוך אירופאי עבור ילדיהם. בתקופת מלחמת העולם השנייה שונה שם בית הספר מ-Terra Santa ל-Terra Sancta במטרה להצניע את שורשיו האיטלקיים. בשנת 1947 נכלל בית הספר בתחום אזורי הביטחון הבריטיים שהגישה אליהם הוגבלה, ועקב כך נסגר.
בשנת 1949 הוחכר המתחם לאוניברסיטה העברית כדי שישמש אותה כתחליף למבני האוניברסיטה בהר הצופים שהגישה אליהם נותקה. בין השאר שכנו בו הנהלת האוניברסיטה, הפקולטה למדעי הרוח ובית הספרים הלאומי והאוניברסיטאי. לאחר שנבנה קמפוס גבעת רם עברו רוב מחלקות האוניברסיטה אליו באופן הדרגתי ובמתחם טרה סנטה נותרו מספר מצומצם של מחלקות. באמצע שנות התשעים החלו בעלי המקום, הקסטודיה די טרה סנטה, בהליכים משפטיים בבית המשפט המחוזי והעליון בירושלים, כנגד האוניברסיטה העברית. ניסיונות הקסטודיה, באמצעות בא-כוחה, עורך הדין מועין ח'ורי, נחלו הצלחה, והיא הצליחה לבטל את הסכמי החכירה על המתחם ולהשיבו לידיה ב-30 ביוני 1999. ההצלחה זכתה לפרסום ולסיקור רב, בעיקר בשל גודל הנכס, שוויו, חשיבותו, זהות המחזיקים בו וקרבתו לבית ראש הממשלה.
הבניין עבר שיפוץ נרחב ומשמש כיום אכסניה לצליינים.
המבנה מוזכר בספרו של עמוס עוז, "מיכאל שלי", כמקום שבו נפגשים חנה ומיכאל, וגם בספרו של חנוך ברטוב, "החשבון והנפש", כמקום בו לומד אחד מגיבורי הספר, משה וולף.
גלריה

שער הכניסה לבניין
פסל המדונינה בראש הבניין
הכנסייה במתחם
קולג' טרה סנטה עם דגל הצלב האדום מתנוסס מעליו, 1948, משה מרלין לוין, אוסף מיתר, הספרייה הלאומית
פסל המדונינה בקתדרלת מילאנו
לקריאה נוספת

דוד קרויאנקר, מתחם טרה-סנטה, ירושלים, ביוגרפיה של מקום - דיוקנה של תקופה (1926-1999), בהוצאת האוניברסיטה העברית בירושלים, 1999.
מועצה אזורית עמק יזרעאל

כביש 75 - גבול המועצה האזורית וקריית טבעון
מועצה אזורית עמק יזרעאל היא מועצה אזורית שבמסגרתה נמצאים חלק מיישובי עמק יזרעאל: 15 קיבוצים, 14 מושבים, שבעה יישובים קהילתיים, שני כפרי מיעוטים ושכונת משפחות אחת בבסיס צבאי. למרות שמה, חלק מיישובי המועצה אינם נמצאים בעמק יזרעאל, אלא בגליל התחתון. המועצה משתרעת על פני 350,000 דונם.
דמוגרפיה

לפי נתוני הלשכה המרכזית לסטטיסטיקה (הלמ"ס) נכון לסוף אוקטובר 2024 (אומדן), מתגוררים במועצה אזורית עמק יזרעאל 41,742 תושבים (מקום 56 בדירוג רשויות מקומיות בישראל).  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 87.8%. השכר החודשי הממוצע של שכיר במשך שנת 2021 היה 14,527 ש"ח (ממוצע ארצי: 11,330 ש"ח).
גאוגרפיה

מועצה אזורית עמק יזרעאל גובלת מדרום במועצה אזורית גלבוע ומועצה אזורית מגידו, ממערב מועצה אזורית זבולון וקריית טבעון, מצפון במועצה אזורית הגליל התחתון והערים נצרת, כפר מנדא ושפרעם, וממזרח במועצה אזורית עמק הירדן ובכפר תבור.